- Hindi News
- National
- बीच में ही बोली बंद, मंडावरी कृषि उपज मंडी के गेट पर किसानों ने जड़ा ताला
बीच में ही बोली बंद, मंडावरी कृषि उपज मंडी के गेट पर किसानों ने जड़ा ताला
मंडावरीकृषि उपज मंडी में सोमवार को कृषि जिंस की नीलामी में मनमानी के विरोध में किसानों ने मंडी गेट पर ताला ठोक दिया तथा प्रदर्शन कर विरोध जताया।
किसान नेता लालाराम, प्रेमराज, भरतलाल,सतीश आदि ने बताया कि मंडी में सरसों की आवक भारी तादाद में बनी हुई है। मंडी प्रशासन की मिलीभगत से नीलामी में व्यापारी मनमानी कर रहे हैं। तीन-चार दिनों से किसानों को अपने माल की तुलाई के लिए इंतजार करना पड़ रहा है। इसके कारण सरसों साढ़े तीन हजार की जगह 3000 हजार रुपए प्रति क्विंटल में बिक रही है। सरसों के भावों में रही गिरावट के कारण किसानों को भारी नुकसान हो रहा है। सोमवार को ही सरसों का भाव 100 रुपए प्रति क्विंटल गिर गए। इसके लिए व्यापारी जिम्मेदार है। समय पर माल की नीलामी हो गई होती तो किसानों को भावों में हो रही गिरावट के नुकसान से बचाया जा सकता था। शनिवार को नीलामी बीच में ही बंद कर दी गई तथा सोमवार को भी नीलामी अधूरी छोड़ दी गई। इसके कारण किसानों को अपनी उपज बेचने में भारी परेशानी का सामना करना पड़ रहा है। मंडी प्रशासन को जानकारी दी गई मगर कोई सुनवाई नहीं हुई और ही नीलामी का ढर्रा सुधारा गया। मजबूर होकर किसानो ने मंडी गेट पर ताला ठोक कर विरोध प्रदर्शन करना पड़ रहा है।
पल्लेदारों की कमी
^मंडीमें इस वक्त 20000 बोरी सरसों की आवक है। पल्लेदारों की कमी है। मंगलवार से नीलामी जल्दी शुरू हो और अंतिम दुकान पर नीलामी पहुंचे यह सुनिश्चित किया जाएगा। उन्होंने कहा कि ऊंचे में सूखी सरसों का भाव 3550 रुपए है तथा गीली सरसों 3200 प्रति क्विंटल है। रामजीलाल गांधी, अध्यक्ष, व्यापार संघ
अब अंतिम दुकान तक होगी नीलामी
^नीलामीबीच में बंद होने के कारण किसानों का रोष भड़क गया। इससे किसानों ने मंडी गेट पर ताला जड़ दिया। नीलामी की प्रक्रिया को दुरुस्त किए जाने के आश्वासन के बाद में मंडी गेट का ताला खोल दिया गया। मंगलवार से नीलामी अंतिम दुकान तक होगी। इसकी व्यवस्था सुनिश्चित की जाएगी। ममतागुप्ता, सचिव, मंडी समिति
लालसोट. नीलामीमें मनमानी के विरोध में सोमवार को मंडावरी कृषि उपज मंडी गेट पर ताला जड़ कर प्रदर्शन करते किसान।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva